Diari Oficial de la Generalitat Valenciana


Sumari del DOGV 9875, del 20-06-2024 (2024/6036)

Extracte de l'Orde 14/2024, de la Conselleria d'Educació, Universitats i Ocupació, d'aprovació conjunta de les bases reguladores i la convocatòria per a la concessió d'ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana corresponent al curs 2024-2025.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9875

Data del DOGV
:   20-06-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6036


Data del document
:   19-06-2024

Organisme emissor
:   Conselleria d'Educació, Universitats i Ocupació

Tipus de document
:   Extracte

Anàlisi jurídica

 Descriptors 

:   * Conselleria d'Educació, Universitats i Ocupació

Extracte de l'Orde 14/2024, de la Conselleria d'Educació, Universitats i Ocupació, d'aprovació conjunta de les bases reguladores i la convocatòria per a la concessió d'ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana corresponent al curs 2024-2025. [2024/6036]  
BDNS (identif.): 769415.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions (https://www.infosubvenciones.es/bdnstrans/ge/es/convocatoria/769415)  
  
Primer. Persones beneficiàries  
1. Seran beneficiàries d'estes ajudes les persones responsables legals de l'alumnat de 0 a 3 anys matriculat en centres, sent el destinatari últim de l'ajuda este alumnat, qui tindrà finançat el cost de l'escolarització, d'acord amb les condicions que s'establixen en la present orde.  
  
2. Seran destinataris els alumnes i alumnes que, a la finalització del termini de presentació de sol·licituds, complisquen amb els requisits i obligacions establits en la base onzena. També serà destinatari l'alumnat nascut després de la finalització del termini de presentació de sol·licituds i amb data límit el 31 de desembre de 2024, que complisca amb els requisits i obligacions establits en la base onzena.  
  
  
Segon. Objecte  
Establir les bases reguladores de les ajudes econòmiques destinades a l'escolarització de l'alumnat de 0 a 3 anys, matriculat en centres privats autoritzats d'Educació Infantil de primer cicle, d'ara en avant centres, i en escoles infantils municipals autoritzades, d'ara en avant escoles municipals, de la Comunitat Valenciana, per al finançament total del cost d'escolarització, en el curs 2024-2025 i convocar, per al curs escolar 2024-2025, les ajudes econòmiques destinades a l'escolarització en centres i escoles municipals de primer cicle, de la Comunitat Valenciana.  
  
Tercer. Bases Reguladores  
Orde de la Conselleria d'Educació, Universitats i Ocupació, d'aprovació conjunta de les bases reguladores i la convocatòria per a la concessió d'ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana corresponent al curs 2024-2025.  
  
Quart. Finançament  
1. L'import global màxim destinat per a esta convocatòria és de 630.402.110,92 euros, distribuït en les següents anualitats:  
  
- Exercici 2024: la part corresponent als quatre primers mesos del curs escolar 2024-2025 (setembre a desembre de 2024) per import global màxim de 87.731.493,37 euros. El pagament es realitzarà amb càrrec a la línia S0363, del subprograma 422A00 Ensenyament Primari del centre gestor L67906552, prevista en l'actual Llei de Pressupostos de la Generalitat.  
- Exercici 2025: la part corresponent als sis mesos següents del curs escolar 2024-2025 (gener a juny de 2025), per import global màxim de 15.679.231,55 euros amb càrrec a la mateixa línia de subvenció, que quedarà condicionat a l'existència de crèdit pressupostari suficient i adequat en els pressupostos de la Generalitat per a l'exercici 2025, segons el que es preveu en la Llei 1/2015, de 6 de febrer, d'Hisenda Pública, del Sector Públic Instrumental i de Subvencions.  
  
  
  
Quint. Termini de presentació de sol·licituds  
1. Per a l'alumnat de 0 a 3 anys matriculat en centres:  
El termini per a la presentació de sol·licituds serà d'un mes a comptar des de l'endemà de la publicació de la present orde. L'incompliment del termini de presentació de les sol·licituds determinarà l'exclusió de la convocatòria.  
Excepcionalment, estos terminis no s'aplicaran en els casos establits en la base catorzena de l'orde de bases. A la sol·licitud presentada fora d'estos terminis s'adjuntarà la documentació acreditativa de la causa al·legada, així com la justificació de la impossibilitat de presentació de la sol·licitud en el termini establit.  
2. Per a les escoles municipals:  
El termini per a la presentació de les sol·licituds serà d'un mes a comptar des de l'endemà de la publicació de la present orde. L'incompliment d'este termini determinarà l'exclusió de la convocatòria.  
  
  
València, 19 de juny de 2024.- El conseller d'educació, universitats i ocupació: José Antonio Rovira Jover.